钦定古今图书集成/明伦汇编/氏族典/第314卷 > 《廖用贤尚友录》 > 彭汝砺
## 钦定古今图书集成/明伦汇编/氏族典/第314卷 > 《廖用贤尚友录》 > 彭汝砺

按《宋史彭汝砺传》：“汝砺，字器资，饶州鄱阳人。治平二
年，举进士，历保信军推官，补国子直讲，改大理寺丞，
擢太子中允，为监察御史里行。元丰初，以馆阁校勘
为江西转运判官，代还，提点京西刑狱。元祐二年，超
为起居舍人，逾年，进中书舍人。会知汉阳事吴处厚
得蔡确《安州》诗上之，傅会解释，以为怨谤。宣仁后欲”
寘之法，汝砺上疏论列，不听。及确贬新州，遂落职知
徐州，拜吏部侍郎。言者谓尝附会刘挚，降待制、知江
州，病卒。